b'\n_START_ARTICLE_\nSatluj\n_START_SECTION_\nZgodovina\n_START_PARAGRAPH_\nZgornja dolina reke Satled\xc5\xbe je bila neko\xc4\x8d znana kot dolina Garuda, kjer je \xc5\xbeivela Zhangzhung, starodavna civilizacija zahodnega Tibeta. Dolina Garuda je bila sredi\xc5\xa1\xc4\x8de njihovega imperija, ki se je raztezal po bli\xc5\xbenji Himalaji. Zhangzhungi so zgradili visok pala\xc4\x8do v Zgornji dolini Satled\xc5\xbe, imenovano Kjunglung. Njene ru\xc5\xa1evine le\xc5\xbeijo v bli\xc5\xbeini vasi Moinc\xc3\xaar, jugozahodno od gore Kaila\xc5\xa1. Verjetno si je Zhangzhung podredil tibetanski imperij._NEWLINE_Meje Velikega Nepala so se raz\xc5\xa1irile proti zahodu do tedanje reke Satled\xc5\xbe, dokler ni leta 1809 kralj Kangra odbil vojsko kraljevine Gurkha proti vzhodu s pomo\xc4\x8djo sikhovskega maharad\xc5\xbee Ranjit Singha._NEWLINE_Danes v dolini Satled\xc5\xbe \xc5\xbeivijo nomadski potomci Zhangzhungov, ki se pre\xc5\xbeivljajo z rejo jakov._NEWLINE_Reka Satled\xc5\xbe je bila glavna transportna pot za kralje tistega \xc4\x8dasa. V za\xc4\x8detku 18. stoletja so jo uporabljali za prevoz devdar ( Polyalthia longifolia) lesa za okro\xc5\xbeje Bilaspur, okro\xc5\xbeje Hamirpur in druga mesta vzdol\xc5\xbe obre\xc5\xbeja reke Satled\xc5\xbe.\n_START_SECTION_\nOpis\n_START_PARAGRAPH_\nIzvir reke Satled\xc5\xbe je jezero Rak\xc5\xa1astal v Tibetu. Od tam, pod tibetanskim imenom Langq\xc3\xaan Zangbo ("Slonova reka") te\xc4\x8de najprej v smeri zahod-severozahod pribli\xc5\xbeno 260 kilometrov, do prelaza \xc5\xa0ipki La, kjer vstopa v Indijo, v dr\xc5\xbeavo Hima\xc4\x8dal Prade\xc5\xa1. Nato pa nekoliko zavije, sledi zahodno-jugozahodno smer pribli\xc5\xbeno 360 kilometrov, kjer se vanjo izliva reka Beas v bli\xc5\xbeini Makhuja, okro\xc5\xbeje Firozpur v indijski zvezni dr\xc5\xbeavi Pand\xc5\xbeab._NEWLINE_V nadaljevanju proti zahodu-jugozahodu, Satled\xc5\xbe vstopi v Pakistan pribli\xc5\xbeno 15 kilometrov vzhodno od Bhedian Kalana v okraju Kasur v pakistanski provinci Pand\xc5\xbeab in nadaljuje jugozahodno skozi starodavno in zgodovinsko nekdanjo kne\xc5\xbeevino Bahavalpur._NEWLINE_Pribli\xc5\xbeno 17 kilometrov severno od U\xc4\x8d \xc5\xa0arifa (Uch - urduj\xc5\xa1\xc4\x8dina: \xd8\xa7\xd9\x88\xda\x86 \xd8\xb4\xd8\xb1\xdb\x8c\xd9\x81) (gr\xc5\xa1\xc4\x8dina: Alexandria En Indo Potamo - je bilo pomembno zgodovinsko mesto, ki ga je ustanovil Aleksander Veliki) se reka Satled\xc5\xbe zdru\xc5\xbei z reko \xc4\x8cenab oziroma skupaj tvorita reko Pand\xc5\xbenad, ki se kon\xc4\x8dno izliva v reko Ind pribli\xc5\xbeno 100 kilometrov zahodno od mesta Bahavalpur. Obmo\xc4\x8dje na jugovzhodu se na pakistanski strani indijske meje imenuje pu\xc5\xa1\xc4\x8dava \xc4\x8colistan, na indijski strani pa pu\xc5\xa1\xc4\x8dava Thar.\n_START_SECTION_\nGeologija\n_START_PARAGRAPH_\nNekateri geologi menijo, da je reka Satled\xc5\xbe skupaj z vsemi rekami Pand\xc5\xbeaba pred 5 milijoni let tekla proti vzhodu v Ganges. _NEWLINE_Obstajajo tehtni geolo\xc5\xa1ki dokazi, ki ka\xc5\xbeejo, da je pred letom 1700 pred na\xc5\xa1im \xc5\xa1tetjem in morda \xc5\xa1e prej reka Satled\xc5\xbe bila pomemben pritok reke Ghaggar-Hakra (morda legendarna reka Sarasvati) in ne pritok Inda. Nekateri avtorji menijo, da je to bilo med leti 2500 do 2000 pred na\xc5\xa1im \xc5\xa1tetjem , ali pa med 5000 do 3000 pred na\xc5\xa1im \xc5\xa1tetjem  ali celo pred 8000 pred na\xc5\xa1im \xc5\xa1tetjem . Geologi menijo, da je tektonska dejavnost ustvarila spremembe v nadmorski vi\xc5\xa1ini, kar je preusmerilo tok reke Sutlej od jugovzhoda proti jugozahodu . \xc4\x8ce je do preusmeritve reke pri\xc5\xa1lo pred kratkim (pred pribli\xc5\xbeno 4000 leti), je lahko to bil razlog za su\xc5\xa1enje Ghaggar-Hakra (Saraswati), kar je povzro\xc4\x8dilo \xc5\xa1irjenje pu\xc5\xa1\xc4\x8dave \xc4\x8colistan in vzhodnega dela sodobne dr\xc5\xbeave Sindh in opu\xc5\xa1\xc4\x8danje harapanskih naselij vzdol\xc5\xbe Ghagarja. Morda pa se je reka Satled\xc5\xbe preusmerila v Ind \xc5\xbee tiso\xc4\x8de let prej._NEWLINE_Obstaja nekaj dokazov, da je za mo\xc4\x8dno erozijo, ki jo povzro\xc4\x8da dana\xc5\xa1nja reka Satled\xc5\xbe, krivo lokalno gubanje in hitro odkopavanje kamenja nad Rampurjem. [11] To bi bilo podobno, vendar v veliko manj\xc5\xa1em obsegu, kot izkop kamnin, ki jih je naredila reka Ind v Nanga Parbatu, Pakistan.\n_START_SECTION_\nKanal Satled\xc5\xbe-Jamuna\n_START_PARAGRAPH_\nObstaja predlog za izgradnjo 214-kilometrskega kanala za tovornni promet, znan kot Sutlej-Yamuna Link (SYL) , ki bi v Indiji povezal reki Sutlej in Jamuna. Projekt je namenjen za povezavo Gangesa, ki te\xc4\x8de do vzhodne obale podceline, s to\xc4\x8dkami na zahodu prek Pakistana. Ko bo kon\xc4\x8dan, bo SYL omogo\xc4\x8dal plovbo po celinskih vodah iz indijske vzhodne obale na zahodno obalo v Arabskem morju, ne da bi zaob\xc5\xa1el skrajni ju\xc5\xbeni del Indije po morju, kar bi mo\xc4\x8dno skraj\xc5\xa1alo prevozne razdalje, zmanj\xc5\xa1alo pritisk na morska pristani\xc5\xa1\xc4\x8da, izognilo nevarnostim na morju, in ustvarilo poslovne prilo\xc5\xbenosti ob poti. Vendar pa je predlog naletel na te\xc5\xbeave in je bil predan Vrhovnemu sodi\xc5\xa1\xc4\x8du Indije.'